**Likumprojekta „Grozījumi likumā „Par valsts sociālo apdrošināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par valsts sociālo apdrošināšanu”” (turpmāk – likumprojekts) izstrādāts,  pamatojoties uz Ministru kabineta 2016.gada 2.augusta sēdes protokola Nr.38 49.§ 6.punktu un 12.punktu un 2015.gada 9.marta rīkojumu Nr.114, ar kuru apstiprināta koncepcija „Par adopcijas un ārpusģimenes aprūpes sistēmu pilnveidošanu”.  Protokola Nr.38 49.§ 6.punkts nosaka, ka Labklājības ministrijai sadarbībā ar Finanšu ministriju saskaņā ar likumprojekta "Par vidēja termiņa budžeta ietvaru 2017., 2018. un 2019.gadam" un likumprojekta "Par valsts budžetu 2017.gadam" sagatavošanas grafiku izstrādāt priekšlikumus, lai novērstu nepamatotu ziņošanu par darba ņēmēja statusa iegūšanu un ziņojumu par valsts sociālās apdrošināšanas obligātajām iemaksām un iedzīvotāju ienākuma nodokli precizēšanu.  Protokola Nr.38 49.§ 12.punkts uzdod Finanšu ministrijai, Labklājības ministrijai un Satiksmes ministrijai izstrādāt un iesniegt izskatīšanai Ministru kabinetā grozījumus normatīvajos aktos, saistībā ar fiksētā darbaspēka nodokļa (avansa maksājuma) taksometru nozarē ieviešanu no 2017.gada 1.janvāra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Taksometru pakalpojumu nozarē 2015.gadā bija nodarbināti vidēji 2 838 darba ņēmēji:   • pie darba devējiem, kuri nodokļus maksā vispārējā nodokļu režīmā, bija nodarbinātas vidēji 1 756 personas;  • pie mikrouzņēmumu nodokļa maksātājiem bija nodarbināti vidēji 1 175 darba ņēmēji (vidēji 2,6 darba ņēmēji vienā uzņēmumā);  • vienlaicīgi pie mikrouzņēmumu nodokļa maksātājiem un darba devēja, kas nodokļus maksā vispārējā nodokļu režīmā, bija nodarbināti vidēji 93 darba ņēmēji.  2015.gadā, salīdzinot ar 2014.gadu, nodarbināto skaits nozarē palielinājies par 301 darba ņēmēju jeb 11,9 %.  Taksometru pakalpojumu nozarē nodarbināto saņemtais (deklarētais) darba ienākumu apmērs ir būtiski zemāks par vidējiem rādītājiem valstī. 2015.gadā nodarbināto sadalījums pēc saņemtā darba ienākuma apmēra bija šāds:  • 78,9 % nodarbināto saņēma darba ienākumus zem valstī noteiktās minimālās darba algas, kas būtiski pārsniedz vidējo līmeni valstī (18,1 %);  • otru lielāko īpatsvara daļu (16,5 %) nozarē veido nodarbinātie ar darba ienākumiem 0,00 euro (valstī vidēji – 6,0 %);  • darba ienākumus virs valstī noteiktās minimālās darba algas saņēma tikai 2,0 % nodarbināto, turpretī valstī vidēji – 71,3 %.  Pēc Valsts ieņēmumu dienesta datiem uz 2016.gada februāri - taksometra vadītājs bija nodarbināts vidēji 25 stundas mēnesī ar stundas likmi 2,62 euro, jeb vidējo algu 66 euro mēnesī, lai gan faktiskais atalgojums ir lielāks (publiski ir izskanējis, ka taksometra vadītāja faktiskā alga ir ~700 euro mēnesī).  Lai minimizētu ēnu ekonomiku taksometru nozarē attiecībā uz darbaspēka izmaksām, mazinātu konkurences kropļošanu, izmantojot darbaspēka nodokļu nemaksāšanas shēmas, Nacionālās trīspusējās sadarbības padomes Budžeta un nodokļu apakšpadomes 2016.gada 27.jūnija sēdē Finanšu ministrijai tika dots uzdevums - sagatavot un finanšu ministrei saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku ieviest Fiksēto darbaspēka nodokļa maksājumu.  Lai netiktu radīts pēc būtības jauns darbaspēka nodokļu maksājuma veids (līdzīgs kā mikrouzņēmumu nodoklis), kas sevī ietver gan iedzīvotāju ienākuma nodokli, gan valsts sociālās apdrošināšanas obligātās iemaksas (turpmāk – obligātās iemaksas), un, ņemot vērā no 2017.gada 1.janvāra paredzēto obligāto iemaksu minimālo maksājumu par katru darba ņēmēju, kā arī, lai neradītu papildus izdevumus un pārlieku nesarežģītu administrēšanu, Finanšu ministrija, Labklājības ministrija un Satiksmes ministrija vienojās ieviest obligāto iemaksu avansa maksājumu 286 euro par taksometru mēnesī. Avansa maksājums nebūs atkarīgs no fizisko personu skaita, kuras veiks pārvadājumus ar konkrēto mašīnu. Obligāto iemaksu avanss tiks iekasēts par katru mēnesi pirms licences kartiņas izsniegšanas, t.i., ja nebūs samaksāts avanss, netiks izsniegta licences kartiņa un nevarēs veikt pārvadājumus. Pārvadātājam kā jebkuram darba devējam būs vispārējā kārtībā jāsniedz ziņas par darba ņēmējiem un ziņojums par darba ņēmēju ienākumiem un obligātajām iemaksām. Ja aprēķinātās obligātās iemaksas būs mazākas par samaksāto avansu, tad atlikušais avanss paliks sociālās apdrošināšanas speciālajā budžetā. Ja aprēķinātās obligātās iemaksas pārsniegs vai būs vienādas ar samaksāto avansu, tad darba devējs vispārējā kārtībā veiks budžetā aprēķināto obligāto iemaksu daļu, kas pārsniegs samaksāto avansu.  Likuma „Par valsts sociālo apdrošināšanu” 1.panta pirmās daļas 2.punkts nosaka personu grupas, kuras valsts obligātajai sociālajai apdrošināšanai ir pakļautas kā darba ņēmēji. Līdz ar to ir nepieciešams noteikt, ka personas, kuras vada transportlīdzekli pasažieru komercpārvadājumos ar vieglo taksometru ir pakļautas obligātajai sociālajai apdrošināšanai kā darba ņēmēji.  Vienlaikus nepieciešams noteikt, kā avansa maksājums tiek ieskaitīts sociālās apdrošināšanas speciālajā budžetā, kā arī to, ja pārvadātājs (darba devējs) sniegs ziņas par darba ņēmēju ienākumiem un obligātajām iemaksās un veicamais obligāto iemaksu apmērs būs mazāks nekā ik mēnesi samaksātais avanss, tad obligāto iemaksu pārmaksa netiks aprēķināta un starpība, beidzoties kalendārajam gadam, būs sociālās apdrošināšanas budžeta ieņēmums.  2) No 2017.gada 1.janvāra noteikt, ka personas, kuras saņem atlīdzību par adoptējamā bērna aprūpi, tiek apdrošinātas no valsts pamatbudžeta arī invaliditātes apdrošināšanai. Tādējādi paredzēts nodrošināt, ka adoptētāji tiek pakļauti valsts sociālajai apdrošināšanai līdzvērtīgi bioloģiskajiem vecākiem.  3) Likuma 6.panta ceturtā, piektā un 5.¹daļa paredz, ka personas, kuras kopj bērnu, kas nav sasniedzis gada vecumu, un saņem vecāku pabalstu, ir apdrošinātas pensijām, bezdarbam un invaliditātei. Savukārt likuma „Par maternitātes un slimības apdrošināšanu” 10.4 panta ceturtā daļa paredz, ka personai ir tiesības izvēlēties vecāku pabalstu saņemt līdz bērns sasniedz viena vai pusotra gada vecumu. Attiecīgi nepieciešams precizēt normas par personām, kuras kopj bērnu līdz gada vai pusotra gada vecumam un saņem vecāku pabalstu. Likumprojekts paredz vecāku pabalsta saņemšanas laikā personu apdrošināt no sociālās apdrošināšanas speciālā budžeta.  4) Likuma „Par valsts sociālo apdrošināšanu” 13.panta otrā daļa nosaka, ka darba devējs katru darba ņēmēju, kurš ieguvis, mainījis vai zaudējis darba ņēmēja statusu reģistrē Valsts ieņēmumu dienestā Ministru kabineta noteiktajā kārtībā. Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.punkts nosaka, ka darba devējam ir pienākums darba ņēmēju reģistrēt Valsts ieņēmumu dienestā iepriekšējā dienā pirms darba uzsākšanas, ja ziņas tiek sniegtas papīra veidā, vai vienu stundu pirms persona uzsāk darbu, ja ziņas tiek sniegtas elektroniski elektroniskajā deklarēšanas sistēmā. Normatīvie akti neparedz ziņu par darba ņēmēja statusa iegūšanu labošanu vai iesniegšanu novēloti.  Praksē ir gadījumi, kad darba devējs normatīvajos aktos noteiktajā kārtībā nesniedz ziņas, ka persona ir ieguvusi darba ņēmēja statusu, bet sniedz šīs ziņas novēloti, piemēram, pēc gada, turklāt vienlaikus sniedz arī ziņas par darba ņēmēja statusa zaudēšanu. Papildus darba devējs arī sniedz ziņas par darba ņēmēja ienākumiem un obligātajām iemaksām par tiem mēnešiem, par kuriem persona reģistrēta. Pēc tam reģistrētās personas vēršas Valsts sociālās apdrošināšanas aģentūrā un lūdz piešķirt sociālās apdrošināšanas pakalpojumus. Ņemot vērā, ka sociālās apdrošināšanas pakalpojumu (izņemot pensiju) piešķiršanā darbojas deklarēto iemaksu princips, tad personām tiek piešķirti sociālās apdrošināšanas pakalpojumi, kaut obligātās iemaksas faktiski netiks veiktas, jo darba devējs, piemēram, vairs uzņēmējdarbību neveic vai nav aktuālu amatpersonu utml.  Lai šādus gadījumus risinātu un novērstu sociālās apdrošināšanas pakalpojumu izkrāpšanu, nepieciešams noteikt, ka darba devēja sniegtās ziņas par darba ņēmēja statusa iegūšanu tiek reģistrētas ar darba devēja norādīto datumu, ja ziņas iesniegtas divu mēnešu laikā no brīža, kad persona ieguvusi darba ņēmēja statusu. |
| 3. | Projekta izstrādē iesaistītās institūcijas | Finanšu ministrija, Satiksmes ministrija, Valsts sociālās apdrošināšanas aģentūra, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kura vada transportlīdzekli pasažieru komercpārvadājumos ar vieglo taksometru (sk. anotācijas pirmās sadaļas 2.punktu).  Darba devēji - Autopārvadājumu likuma 35.pantā minētie pārvadātāji.  Adoptētāji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemainīs sabiedrības grupu un institūciju tiesības un pienākumus.  Likumprojekts neietekmē administratīvo slogu. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2016. gads** | | Turpmākie trīs gadi (euro) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi |  | 0 | +1 922 297 | +1 922 297 | +1 922 297 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| *04.00.00 "Valsts atbalsts sociālajai apdrošināšanai"* | *1 886* | *0* | *0* | *0* | *0* |
| 1.2. valsts speciālais budžets, t.sk.: | 2 347 184 247 EUR | 0 | +1 922 297 | +1 922 297 | +1 922 297 |
| *04.01.00 “Valsts pensiju speciālais budžets”* | *1 707 808 728 EUR* | *0* | *+1 235 125*  *(t.sk. konsolidējamā pozīcija SB ietvaros 6 567 )* | *+1 235 125*  *(t.sk. konsolidējamā pozīcija SB ietvaros 6 567 )* | *+1 235 125*  *(t.sk. konsolidējamā pozīcija SB ietvaros 6 567 )* |
| *04.02.00 “Nodarbinātības speciālais budžets”* | *147 196 818 EUR* | *0* | *+ 134 651*  *(t.sk. konsolidēja mā pozīcija SB ietvaros 660 )* | *+ 134 651*  *(t.sk. konsolidējamā pozīcija SB ietvaros 660 )* | *+ 134 651*  *(t.sk. konsolidējamā pozīcija SB ietvaros 660 )* |
| *04.03.00 “Darba negadījumu speciālais budžets”* | *40 263 680 EUR* | *0* | *+35 391* | *+35 391* | *+35 391* |
| *04.04.00 “Invaliditātes, maternitātes un slimības speciālais”* | *561 104 202 EUR* | *0* | *+525 391*  *(t.sk. konsolidējamā pozīcija SB ietvaros 1 034 )* | *+525 391*  *(t.sk. konsolidējamā pozīcija SB ietvaros 1 034 )* | *+525 391*  *(t.sk. konsolidējamā pozīcija SB ietvaros 1 034 )* |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi |  | 0 | +12 297 | +12 297 | +12 297 |
| 2.1. valsts pamatbudžets | 0 | 0 | +12 297 | +12 297 | +12 297 |
| *04.00.00 "Valsts atbalsts sociālajai apdrošināšanai"* | *1 886* | *0* | *+12 297* | *+12 297* | *+12 2 97* |
| 2.2. valsts speciālais budžets |  | 0 | 0 | 0 | 0 |
| *04.04.00 “Invaliditātes, maternitātes un slimības speciālais”* | *561 104 202 EUR* | *0* | *+8261*  *(konsolidējamā pozīcija SB ietvaros)* | *+8261*  *(konsolidējamā pozīcija SB ietvaros)* | *+8261*  *(konsolidējamā pozīcija SB ietvaros)* |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +1 910 000 | +1 910 000 | +1 910 000 |
| 3.1. valsts pamatbudžets\* | 0 | 0 | -12 297 | -12 297 | -12 297 |
| 3.2. speciālais budžets | 0 | 0 | +1 922 297 | +1 922 297 | +1 922 297 |
| 3.3. pašvaldību budžets |  | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | \* Finansējums iekļauts LM pamatbudžeta maksimāli pieļaujamos valsts budžeta izdevumu kopējos apjomos 2017., 2018. un 2019.gadam.  1) Izmaiņas valsts iemaksu apmērā par bērna kopšanu līdz 1.5 gadu vecumam un kontingenta pārdale starp PB un SB.  **SB ieņēmumu samazinājums, saistībā ar iemaksām 2.pensiju līmenī**   |  |  |  |  | | --- | --- | --- | --- | |  | Kontingents | Iemaksu 2.pensiju līmenī vidējais apmērs, EUR | Iemaksu summa 2.pensiju līmenim, EUR | | neņemot vērā likumprojekta ietekmi | 13 918 | 8,54 | 1 426 329 | | ņemot vērā likumprojekta ietekmi | 18 895 | 10,26 | 2 026 328 \* | | Ieņēmumu samazinājums, EUR |  |  | 600 000 |   \*ņemot vērā 4 mēnešu nobīdi  AtbilstošiMK 2016.gada 16.augusta sēdes lēmumiem, arī 2018. un 2019. SB ieņēmumu samazinājums plānots 600 000 EUR apmērā.  2) Obligāto iemaksu avansa maksājuma ieviešana taksometru nozarē.  Obligāto iemaksu palielinājums \*   |  |  |  | | --- | --- | --- | | 2017 | 2018 | 2019 | | +2 510 000 | +2 510 000 | +2 510 000 |   \*FM prognoze  2017.gada īpatsvari uz likumprojekta sagatavošanas brīdi ir noteikti:   |  |  |  |  |  | | --- | --- | --- | --- | --- | | Nosaukums | Apakšprogramma | | | | |  | 04.01.00 | 04.02.00 | 04.03.00 | 04.04.00 | | īpatsvari | 72,47% | 5,30% | 1,41% | 20,82% | | ieņēmumi | 1 818 997 | 133 030 | 35 391 | 522 582 |   3) veikt sociālās iemaksas par adoptētājiem paternitātes pabalsta saņemšanas laikā (no pabalsta apmēra, pensiju, bezdarba, invaliditātes apdrošināšanai)  Tiek pieņemts, ka 2017.-2018.gadā ik gadu sociālās apdrošināšanas iemaksas veicamas par 15 personām. Finanšu ietekme norādīta, salīdzinot ar bāzes budžetā plānoto.   |  |  |  |  | | --- | --- | --- | --- | |  | **2017** | **2018** | **2019** | | Kontingents (palielinājums) | 15 | 15 | 15 | | **Izdevumu palielinājums, euro** | **8 261** | **8 261** | **8 261** |   Papildus speciālajos budžetos, EUR   |  |  |  |  | | --- | --- | --- | --- | |  | **2017** | **2018** | **2019** | | 04.01.00 „Valsts pensiju speciālais budžets” | 6 567 | 6 567 | 6 567 | | 04.02.00 „Nodarbinātības speciālais budžets” | 660 | 660 | 660 | | 04.04.00 „Invaliditātes, maternitātes un slimības speciālais budžets” | 1 034 | 1 034 | 1 034 |   4) bērna pirmsadopcijas aprūpes laikā par personu veikt sociālās apdrošināšanas iemaksas arī invaliditātes apdrošināšanai (patlaban invaliditātes apdrošināšanas stāžā šo laiku neieskaita), kā arī dubultot iemaksu objektu pensiju un bezdarba apdrošināšanai un noteikt to analoģiskā apmērā, no kāda tiek veiktas iemaksas bērna kopšanas pabalsta saņemšanas laikā (patlaban iemaksas tiek veiktas no 71,14 euro, plānots – no 171 euro).  Lai gan likumprojektā tiek noteikta iemaksu veikšana invaliditātes apdrošināšanai, bet iemaksu objekta palielināšana tiks noteikta MK 05.06.2001 noteikumos Nr.230 "Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem", finanšu ietekme kopumā salīdzinājumā ar budžeta bāzes projektu tiek atspoguļota likumprojekta anotācijā.   |  |  |  |  | | --- | --- | --- | --- | |  | **2017** | **2018** | **2019** | | Kontingenta palielinājums pensiju un bezdarba apdrošināšanai\* | 19 | 21 | 23 | | Iemaksu apmēra palielinājums pensiju apdrošināšanai , euro | 18.15 | 16.06 | 14.23 | | Iemaksu apmēra palielinājums bezdarba apdrošināšanai, euro | 1.82 | 1.61 | 1.42 | | Kontingents invaliditātes apdrošināšanai\* | 29 | 31 | 33 | | Iemaksu apmēra palielinājums invaliditātes apdrošināšanai, euro | 5.10 | 4.77 | 4.48 | | **Izdevumu palielinājums, euro** | **12 297** | **12 297** | **12 297** | | *\*Prognozes* |  |  |  |   Papildus speciālajos budžetos, EUR   |  |  |  |  | | --- | --- | --- | --- | |  | **2017** | **2018** | **2019** | | 04.01.00 „Valsts pensiju speciālais budžets” | 9 561 | 9 561 | 9 561 | | 04.02.00 „Nodarbinātības speciālais budžets” | 961 | 961 | 961 | | 04.04.00 „Invaliditātes, maternitātes un slimības speciālais budžets” | 1 775 | 1 775 | 1 775 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Attiecībā uz obligāto iemaksu avansa maksājuma ieviešanu taksometru nozarē - Labklājības ministrija iesniegs priekšlikumu Finanšu ministrijā likumprojekta "Par valsts budžetu 2017.gadam" un likumprojekta "Par vidēja termiņa budžeta ietvaru 2017., 2018. un 2019.gadam" izskatīšanai Saeimā otrajā lasījumā, palielinot valsts sociālās apdrošināšanas speciālā budžeta ieņēmumus par 2 510 000 euro 2017.gadam. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2001.gada 5.jūnija noteikumos Nr.230 „Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Likumprojekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nacionālās trīspusējās sadarbības padomes Budžeta un nodokļu apakšpadomes 2016.gada 27.jūnija sēdē Finanšu ministrijai tika dots uzdevums - sagatavot un finanšu ministrei saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku ieviest fiksēto darbaspēka nodokļa maksājumu. |
| 2. | Sabiedrības līdzdalība projekta izstrādē | Likumprojekta izstrādē attiecībā uz fiksētā darbaspēka nodokļa maksājuma (obligāto iemaksu avansa) ieviešanu piedalījās Latvijas Brīvo arodbiedrību savienība, Latvijas Darba devēju konfederācija, Latvijas Taksometru pārvadātāju darba devēju biedrība un Latvijas Pasažieru pārvadātāju asociācija. |
| 3. | Sabiedrības līdzdalības rezultāti | Izstrādāts likumprojekts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sociālās apdrošināšanas aģentūra un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta tiesiskais regulējums nemainīs sabiedrības grupu un institūciju tiesības un pienākumus.  Likumprojekts neietekmē administratīvo slogu. |
| 3. | Cita informācija | Nav |

|  |  |
| --- | --- |
| Labklājības ministra vietā –  satiksmes ministrs | U.Augulis |

09.09.2016 9:33

2429

S.Rucka

tālr.67021607, fax.67021560

[Sandra.Rucka@lm.gov.lv](mailto:Sandra.Rucka@lm.gov.lv)